Diari Oficial de la Generalitat Valenciana


Sumari del DOGV 7718, del 12-02-2016 (2016/844)

RESOLUCIÓ de 4 de febrer de 2016, de la Presidència de la Generalitat, per la qual es modifica el sistema de provisió del lloc de secretaria de la Mancomunitat del Marquesat.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7718

Data del DOGV
:   12-02-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/844


Data del document
:   04-02-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * Catadau
    * Llombai
    * Alfarb
    * associació de municipis
    * administració local
    * professió administrativa

RESOLUCIÓ de 4 de febrer de 2016, de la Presidència de la Generalitat, per la qual es modifica el sistema de provisió del lloc de secretaria de la Mancomunitat del Marquesat.  
 [2016/844]  
Per Ordre de 21 de juliol de 1998, de la Conselleria de Presidència, es va eximir la Mancomunitat del Marquesat de l'obligació de sostindre el lloc de secretaria.  
En conseqüència, les funcions reservades a l'esmentat lloc han sigut exercides per un funcionari d'administració local amb habilitació de caràcter nacional d'un municipi pertanyent a la mancomunitat per mitjà del sistema d'acumulació.  
El Ple de la mancomunitat, en sessió celebrada el dia 3 de novembre de 2015, va acordar modificar el sistema de provisió, i que les funcions del lloc de secretaria s'exercisquen per mitjà del sistema d'acumulació de funcions a una altra secretaria d'entitats locals no pertanyents a la Mancomunitat del Marquesat.  
Sol·licitat el preceptiu informe a la Diputació Provincial de València, este ha sigut emés en sentit favorable a la modificació del sistema de provisió sol·licitada per la mancomunitat i registrat d'entrada en la Presidència el 19 de gener de 2016.  
En virtut d'això, i fent ús de les competències atribuïdes per l'article 164.3 de la Llei 8/2010, de 23 de juny, de la Generalitat, de Règim Local de la Comunitat Valenciana, i l'article 15.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
Modificar el sistema de provisió del lloc de secretaria de la Mancomunitat del Marquesat. Les funcions reservades a l'esmentat lloc seran exercides per mitjà del sistema d'acumulació de funcions a un funcionari o una funcionària amb habilitació de caràcter nacional d'una altra entitat local pertanyent o no a la mancomunitat.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment a què es referix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
Tot això sense perjudici que els interessats puguen exercir qualsevol altra via que estimen oportuna.  
  
València, 4 de febrer de 2016.- El president de la Generalitat, p. d. (R 31.07.2015, del president de la Generalitat; DOCV 04.08.2015), el secretari autonòmic de Presidència: Andreu Ferrer Bautista.